**2. INSTRUCȚIUNI REFERITOARE LA DREPTURILE ȘI OBLIGAȚIILE MARTORULUI ÎN PROCEDURA PENALĂ**

Sursă: Regulamentul Ministrului Justiției din data de 14 septembrie 2020 (poziția 1620)

În calitate de martor în procedura penală aveți următoarele drepturi și obligații:

1. Citația și modul de audiere

* Dacă sunteți citat/citată în calitate de martor, aveți obligația de a vă prezenta și a depune mărturie (art. 177 § 1)1[[1]](#footnote-1)
* În situații excepționale (de ex. atunci când există temerea că prezența acuzatului ar putea avea un efect jenant asupra dumneavoastră) puteți fi audiat/audiată prin videoconferință (art. 177 § 1a și art. 390 § 3).
* Dacă nu vă puteți prezenta din cauza unei boli, dizabilități sau altui obstacol de netrecut, puteți fi audiat/audiată la locul dumneavoastră de sejur (art. 177 § 2).
* Înainte de începerea audierii, veți fi instruit/instruită cu privire la răspunderea penală pentru depunerea de mărturii false sau pentru ascunderea adevărului. În procedura pregătitoare, veți confirma prin semnarea unei declarații adecvate luarea la cunoștință a instrucțiunii (art. 190).
* În procedura judiciară înainte de începerea depunerii mărturiei, sunteți obligat să depuneți jurământ, cu excepția cazului în care instanța, în lipsa obiecțiilor din partea părților prezente, se retrage din aceasta. Dacă sunteți o persoană mută sau surdă, veți depune jurământul prin semnarea textului jurământului (art. 187 și art. 188 § 3).
  1. Justificarea absenței

Dacă ați fost citat/citată în calitate de martor, justificarea absenței pe motiv de boală (dacă sunteți în libertate), este posibilă exclusiv după prezentarea certificatului emis de medicul judiciar. Alt certificat sau scutire sunt insuficiente (art. 117 § 2a). Absența nejustificată poate duce la aplicarea unei amenzi, reținere și aducere forțată sau arestare (art. 285-287).

* 1. Rambursarea costurilor

La solicitarea dumneavoastră depusă oral la procesul verbal sau depusă în scris, în termen de 3 zile de la data încheierii acțiunii cu participarea dumneavoastră, aveți dreptul la rambursarea costurilor de prezentare la citație (art. 618a-618e și art. 618k).

* 1. Audierea cu participarea expertului și analizele
* Dacă există vreo îndoială cu privire la starea dumneavoastră mentală, dezvoltarea mentală, capacitatea de percepție sau reproducere a percepțiilor, puteți fi audiat/audiată fără acordul dumneavoastră cu participarea unui medic sau psiholog expert, cu excepția cazului în care ați refuzat depunerea mărturiei sau ați fost eliberat/eliberată de la depunerea acestora din cauza relațiilor dumneavoastră cu acuzatul (art. 192 § 2 și 3).
* Dacă vă exprimați consimțământul, puteți fi supus/supusă unei examinări corporale și medicale sau psihologice (art. 192 § 4).
* Dacă este necesar să se limiteze cercul suspecților sau să se stabilească valoarea de dovadă a urmelor dezvăluite, vă pot fi prelevate fără consimțământul dumneavoastră amprentele digitale, frotiul mucoasei obrazului, păr, salivă, scrisul de mână, miros. De asemenea, puteți fi fotografiat/fotografiată și vă poate fi înregistrată vocea. În același scop, dar numai cu acordul dumneavoastră, expertul poate aplica față de dumneavoastră măsuri tehnice pentru a vă controla reacțiile inconștiente ale organismului, adică așa-numitul „detector de minciuni” (art. 192a § 1 și 2).

1. Audierea în domeniul informațiilor confidențiale

* Dacă audierea vizează informații secrete sau strict secrete aflate în posesia dumneavoastră, puteți depune mărturie numai după ce un superior autorizat va eliberat de obligația de a păstra secretul (art. 179 § 1).
* Dacă audierea se referă la informații de proprietate sau confidențiale sau acoperite de secretul profesional, puteți refuza depunerea de mărturie, cu excepția cazului în care instanța sau procurorul vă va elibera de obligația de păstrare a confidențialității (art. 180 § 1).
* În cazul în care audierea se referă la informații aflate în posesia dumneavoastră și acoperite de secret notarial, de avocatură, de consilier juridic, consilier fiscal, secret medical, jurnalistic, statistic sau secret al Parchetului General, puteți fi audiat/audiată numai atunci când acest lucru este necesar pentru binele sistemului de justiție, iar circumstanța nu poate fi stabilită în baza altei dovezi. Decizia de a permite interogarea este luată de instanță (art. 180 § 2).
* Dacă sunteți jurnalist, scutirea de la obligația de confidențialitate nu poate include identificarea autorului materialului de presă, scrisoarea către editor sau alt material similar sau identificarea persoanelor care și-au secretizat datele, cu excepția infracțiunilor față de care există obligația de denunțare (art. 180 § 3 și 4).
* Dacă sunteți o persoană care a fost eliberată de obligația de a păstra confidențialitatea, instanța vă va audia la o ședință nepublică, cu excepția cazului în care eliberarea de la obligația de păstrare a secretului se referă la secretul medicului sau medical, cu acordul pacientului sau al altei entități autorizate (art. 181).
* Nu puteți fi audiat/audiată dacă sunteți:

1. apărător sau avocat sau consilier juridic care oferă consiliere juridică deținutului – cu privire la faptele despre care ați aflat oferind consilierea juridică (art. 178 pct. 1);
2. duhovnic – cu privire la faptele despre care ați aflat în timpul spovedaniei (art. 178 pct. 2);
3. mediator – cu privire la faptele despre care ați aflat de la acuzat sau de la partea vătămată, desfășurând procedura de mediere, exceptând informațiile referitoare la infracțiunile față de care există obligație de denunțare (art. 178a).
   1. Refuzul de a depune mărturie sau de a răspunde la o întrebare

* Puteți refuza să depuneți mărturie dacă sunteți persoana cea mai apropiată a acuzatului (de exemplu soț, părinte, copil, conviețuitor sau în relație de adopție). Aveți acest drept și după încetarea căsătoriei sau a adopției (art. 182 § 1 și 2).
* Puteți refuza să depuneți mărturie și atunci când, într-un alt dosar, sunteți acuzat/acuzată de complicitate la infracțiunea investigată (art. 182 § 3).
* Puteți refuza să răspundeți la întrebare dacă răspunsul vă poate expune pe dumneavoastră sau pe persoana cea mai apropiată la răspundere pentru infracțiune sau infracțiune fiscală (art. 183 § 1).
* Puteți cere ca audierea să nu fie publică, dacă conținutul mărturiei v-ar putea expune, pe dumneavoastră sau persoana cea mai apropiată la dezonoare (art. 183 § 2).
* Dacă aveți dreptul de a refuza să depuneți mărturie, puteți exercita acest drept până la începerea primei mărturii în procedurile judiciare; mărturia depusă anterior de dumneavoastră nu poate servi drept dovadă, nici nu poate fi redată. Cu toate acestea, vor fi dezvăluite procesele verbale de inspecție corporală, elaborate în cadrul procedurii penale (art. 186 § 1 și 2).
* Posedarea dreptului de a refuza depunerea de mărturii nu vă eliberează de la obligația de a vă prezenta la citația din partea persoanei care desfășoară procedura (art. 177 § 1).
  1. Scutirea de a depune mărturie sau de a răspunde la o întrebare
* Puteți fi scutit/scutită de depunerea de declarații sau de a răspunde la o întrebare dacă aveți o relație personală deosebit de apropiată cu acuzatul (art. 185).
* Puteți depune cererea de scutire de la depunerea mărturiei până în momentul începerii primei mărturii în procedura judiciară; mărturia depusă anterior de dumneavoastră nu poate servi drept dovadă, nici nu poate fi redată (art. 186 § 1).
  1. Audierea unui martor cu vârsta sub 15 ani
* Dacă nu ați împlinit 15 ani și sunteți parte vătămată într-un dosar de infracțiune comisă cu folosirea violenței sau a amenințării ilegale sau de infracțiune împotriva libertății, infracțiune împotriva libertății sexuale și decenței sau de infracțiune împotriva familiei și tutelei, puteți fi audiat/audiată în calitate de martor, însă doar o singură dată și numai de către instanță, într-o cameră adecvată, prietenoasă. Audierea este înregistrată. La audiere poate participa un adult indicat de dumneavoastră, dacă acest lucru nu vă restrânge libertatea de exprimare. Numai în mod excepțional puteți fi audiat/audiată din nou (art. 185a § 1-3 și art. 185d).
* Dacă aveți vârsta sub 15 ani și posedați informații relevante în dosarul privind infracțiunea comisă cu violență sau cu amenințare ilegală sau infracțiunea împotriva libertății sexuale și decenței sau împotriva familiei și tutelei, puteți fi audiat/audiată, însă numai o singură dată și numai de către instanță, într-o cameră prietenoasă adaptată corespunzător. Audierea este înregistrată. La audiere poate participa un adult indicat de dumneavoastră, dacă acest lucru nu vă restrânge libertatea de exprimare. Numai în mod excepțional puteți fi audiat/audiată din nou. Această metodă de desfășurare a interviului nu se va aplica în cazul în care ați cooperat la comiterea faptei interzise la care se referă procedura penală, sau dacă fapta pe care ați comis-o este legată de fapta pentru care este desfășurată procedura penală. (art. 185b § 1 și 3 precum și art. 185d).
  1. Audierea martorului vătămat în urma violului

Dacă sunteți parte vătămată într-un dosar de infracțiune de viol sau abuz sexual, puteți fi audiat/audiată în calitate de martor, însă numai o singură dată și numai de către instanță, într-o cameră prietenoasă adaptată corespunzător. Audierea este înregistrată. La audiere poate participa un adult indicat de dumneavoastră, dacă acest lucru nu vă restrânge libertatea de exprimare. Dacă este nevoie de o nouă audiere, ceea ce poate avea loc doar în cazuri excepționale, la cererea dumneavoastră audierea se va desfășura prin videoconferință. La cererea dumneavoastră, instanța va asigura, de asemenea, ca psihologul expert care participă la audiere să fie o persoană de același sex ca dumneavoastră, cu excepția cazului în care cest lucru va obstrucționa procedura. (art. 185c și art. 185d).

* 1. Audierea unui martor minor care a împlinit 15 ani
* Dacă sunteți minor, dar aveți peste 15 ani și sunteți parte vătămată într-un dosar de infracțiune comisă cu folosirea violenței sau a amenințării ilegale sau de infracțiune împotriva libertății, infracțiune împotriva libertății sexuale și decenței sau de infracțiune împotriva familiei și tutelei, puteți fi audiat/audiată în calitate de martor, însă doar o singură dată și numai de către instanță, într-o cameră prietenoasă, adaptată corespunzător, dacă există temerea că audierea în alte condiții ar putea avea un impact negativ asupra stării dumneavoastră psihice. Audierea este înregistrată. La audiere poate participa un adult indicat de dumneavoastră, dacă acest lucru nu vă restrânge libertatea de exprimare. Numai în mod excepțional puteți fi audiat/audiată din nou (art. 185a § 4 și art. 185d).
* Dacă sunteți minor, dar aveți peste 15 ani și posedați informații relevante în dosarul privind infracțiunea comisă cu violență sau cu amenințare ilegală sau infracțiunea împotriva libertății sexuale și decenței sau împotriva familiei și tutelei, și exist temerea că prezența directă a acuzatului la audiere poate avea un efect jenant asupra mărturiei dumneavoastră, veți fi audiat prin videoconferință. Această metodă de desfășurare a audierii nu se va aplica în cazul în care ați cooperat la comiterea faptei interzise la care se referă procedura penală, sau dacă fapta pe care ați comis-o este legată de fapta pentru care este desfășurată procedura penală. (art. 185b § 2 și 3).
  1. Datele cu caracter personal ale martorului
* Datele dvs. referitoare la locul de domiciliu și locul de muncă, precum și numărul de telefon, numărul de telefax sau adresa de e-mail nu sunt divulgate în actele dosarului. Acestea sunt incluse într-o anexă separată, doar pentru informarea autorității care conduce procedura și sunt dezvăluite numai în mod excepțional (art. 148a).
* Dacă există un pericol pentru viața, sănătatea, libertatea sau proprietatea în măsură semnificativă a dumneavoastră sau persoanelor celor mai apropiate dumneavoastră, puteți păstra, de asemenea, în secret circumstanțele care fac posibilă dezvăluirea identității dumneavoastră. Până la închiderea procesului în fața instanței de fond, puteți solicita instanței revocarea acestei decizii (art. 184 – așa-numitul martor anonim).
* Întrebările care vă sunt adresate în timpul interviului nu pot tinde spre dezvăluirea domiciliului dumneavoastră sau a locului de muncă, cu excepția cazului în care acest lucru este relevant pentru soluționarea dosarului (art. 191 § 1b).
  1. Protecția și asistența pentru martor
* În cazul pericolului la adresa vieții sau sănătății dumneavoastră sau a celor apropiați, puteți primi protecție de la Poliție pe durata acțiunii procesuale, iar dacă gradul de risc este ridicat, puteți primi protecție personală sau asistență la schimbarea locului de ședere. Cererea de acordare a protecției trebuie depusă comandantului provincial al poliției, prin intermediul autorității care desfășoară procedura sau instanței (art. 1-17 din Legea din 28 noiembrie 2014 privind protecția și asistența pentru vătămat și martor (Jurnalul de Legi din anul 2015 poziția 21)).
* Dumneavoastră și persoanele cele mai apropiate puteți primi asistență psihologică gratuită în Rețeaua de ajutor pentru persoanele victime ale infracțiunilor (art. 43 § 8 pct. 2a legea din data de 6 iunie 1997 – Codul penal executiv (Jurnalul de Legi din anul 2020 poziția 523 și 568)). Informații detaliate pot fi obținute pe site-ul <https://www.funduszsprawiedliwosci.gov.pl> sau la numărul de telefon +48 222 309 900.
  1. Împuternicitul
* Dacă interesele dumneavoastră în procedura în curs necesită acest lucru, puteți numi un împuternicit care poate fi avocat sau consilier juridic. Dacă demonstrați că nu vă puteți permite un împuternicit, instanța poate, la cererea dumneavoastră, să numească un avocat din oficiu (art. 87 § 2 și art. 88 § 1).
* Instanța, iar în cadrul procedurii pregătitoare – procurorul, poate refuza participarea la procedură a reprezentantului desemnat de dumneavoastră, în cazul în care decide că acest lucru nu este necesar pentru apărarea intereselor dumneavoastră (art. 87 § 3).
  1. Audierea de către consul

Dacă sunteți în străinătate, puteți fi audiat/audiată de consul. Audierea poate avea loc numai dacă sunteți de acord cu acest lucru. În acest caz nu se aplică dispozițiile privind obligația de a se prezenta, precum și consecințele aferente sau dispozițiile care permit audierea prin videoconferință, dispozițiile privind protecția martorului, dispozițiile privind participarea la audiere a altor persoane, cum ar fi un medic expert sau psiholog (art. 26 alin. 1 pct. 2 legea din data de 25 iunie 2015 – Drept consular (Jurnalul de Legi din anul 2020 poziția 195 și 1086)).

Rețineți că, dacă instrucțiunile prezentate vi se par neclare sau incomplete, puteți solicita de la persoana care desfășoară procedura informații suplimentare, detaliate, privind drepturile și obligațiile dumneavoastră.

Aveți obligația de a depune în actele dosarului o declarație care să confirme primirea prezentelor instrucțiuni.

|  |  |
| --- | --- |
|  | Confirm primirea instrucțiunilor |
|  | ........................................................................ |
|  | (data, semnătura) |

1. Dacă nu a fost indicat alt temei legal, dispozițiile dintre paranteze înseamnă articolele corespunzătoare din legea din data de 6 iunie 1997 – Codul de procedură penală (Jurnalul de legi din anul 2020 poz. 30, 413, 568, 1086 și 1458). [↑](#footnote-ref-1)